สวัสดีค่ะ พอดีอยากทราบว่า เคยฉีดยาคุมเข็มแรกแบบ3เดือนมาแล้ว แต่ฉีดที่ไทย ตอนนี้อยู่ต่างประเทศ สามารถขอฉีดเข็ม2ที่ต่างประเทศได้ไหมคะ ตัวยาจะเหมือนกันไหมคะ
สวัสดีค่ะงานการใช้ยาคุมแบบฉีดคุมกำเนิดทุก 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%โดยหากครบกำหนดการฉีดยาไปแล้ว ควรไปฉีดต่อไม่ควรเกิน 2 สัปดาห์หลังกำหนดวันหมดอายุ และตัวยาที่ใช้ส่วนใหญ่จะเหมือนกันอยู่แล้ว น่าจะฉีดต่อกันได้เลย และมีเพศสัมพันธ์ได้ทันทีถ้าเป็นการฉีดยาต่อเนื่อง แต่หากไม่แน่ใจ ไม่สบายใจว่าตัวยาจะเหมือนกันทั้งหมดหรือไม่ สามารถฉีดยาแล้วเว้น 7 วันก่อนค่อยมีเพศสัมพันธ์แบบไม่ป้องกันได้ค่ะ